Kwesi Amissah-Arthur

**Paa Kwesi Bekoe Amissah-Arthur** (dem born am as **William Edmund Davidson Amissah-Arthur**) (29 April 1951 – 29 June 2018) be Ghanaian economist, academic den politician wey be de fifth Vice-President of Ghana insyd 4th Republic, for office from 6 August 2012 until 7 January 2017, under President John Dramani Mahama. Previously, na he be Governor for de Bank of Ghana from 2009 to 2012.

President John Dramani Mahama nominate am to be de vice-president a week after dem swear Mahama am in. Dis be when sudden death of John Atta Mills on 24 July 2012. He cam turn vice-president on 6 August 2012, as he dey follow vetting by de Parliament of Ghana.

## Early life den education
Dem born Amissah-Arthur for Cape Coast on 29 April 1951, wey be de capital of de Central Region of Ghana, at de time organized as British Gold Coast Colony. Ein mummie, Effie Amissah-Arthur dey cam from de Hutchful family wey ein poppie, Jabesh Richmond P. Amissah-Arthur, be educator wey dey come from de Amissah-Arthur family wey he serve as dema second den longest serving headie for Oda Secondary School for Akyem-Oda insyd Eastern Region from September 1961 to December, 1977. Both ein families dey komot from Cape Coast wey dem be Fante ethnic origin. Kwesi Amissah-Arthur get five siblings - one bro den four sistos.

He attend de Aboom Methodist 'B' Primary School insyd Cape Coast wey he pass ein Common Entrance examination from de Akim Oda Methodist School insyd 1964. He plete ein secondary education for Mfantsipim School, wey he obtain ein GCE Ordinary Level insyd 1969 den de GCE Advanced Level insyd 1971. Insyd Mfantsipim, na ebe resident of Lockhart-Schweitzer House**.** He proceed go University of Ghana for Legon, wey he obtain de B.Sc. insyd 1974 den M.Sc. insyd 1976, both insyd Economics.

## Economics den consultancy
Na Amissah-Arthur be research assistant for de Institute of Statistical, Social and Economic Research between 1974 den 1975. He later join de Economics Department as a teaching assistant from 1977 to 1978, going on wey he cam turn assistant lecturer insyd 1979. He lecture for de Department of Economics for de University of Ghana between 1980 den 1988. He san cam turn lecturer for de Department of Economics, Anambra State College of Education, Awka, Anambra State, insyd Nigeria (August 1981 – July 1983).

He go into politics til 1997 wen he resign from de public sector den go into finance den economic consultancy. He work as a consultant for de World Bank insyd The Gambia. He san serve as a consultant for de Netherlands' government education project insyd Ghana. He den work as Senior Economist for de Sigma One Corporation insyd Ghana between 1998 den 2000. Between 2001 den 2002, he dey on assignment for de Ministry of Foreign Affairs of Denmark.

## Politics

### Finance den Economic Planning Portfolio
From 1983 to 1986, Amissah-Arthur serve as a special assistant give de Secretary of Finance den Economic Planning, Kwesi Botchwey, insyd de Provisional National Defense Council government. Subsequently, he come make Deputy Secretary for Finance insyd de PNDC government from February 1986 to March 1993. From April 1993, he continue as de Deputy Minister for Finance insyd de Rawlings government after de establishment of constitutional rule until March 1997. He san serve on de board of for erstwhile state-owned Bank for Housing den Construction (BHC).

### Governor for de Bank of Ghana
Dem appoint Amissah-Arthur as de Governor of de Bank of Ghana insyd October 2009 by President John Atta Mills. He hold dis position until 6 August 2012, when he cam vice-president of Ghana following de death of Atta Mills. He come make responsible say he go ensure say de general development of de national economy, promote by monetary measure de stabilisation of de value of de currency within den outside Ghana den san formulate den implement monetary policy wey dey aim say dem go achieve de objective of de Bank den Ghana insyd a whole, among odas.

### Vice Pee of Ghana
After de Death of de Presido John Atta Mills, ein successor de den Vice President John Dramani Mahama wey dem swear in as presido, dem name am as ein vice president for fill in de gap wey dem evacuate. Dem swear am in as vice president on 6 August 2012 insyd Parliament by de den Chief Justice Georgina Wood, after going through a vetting process by de Parliament of Ghana. Dem maintain am by John Dramani Mahama as ein bid go win de 2012 elections as ein running mate. John Dramani Mahama win de 2012 Elections by a 50.7% majority for votes. automatically making am de Vice President-Elect of Ghana. Dem swear am in as president den Vice President on 7 January 2013.

## Ein life matter
Amissah-Arthur marry Matilda Amissah-Arthur wey dem get two kiddies, Kwesi, an ophthalmologist-academic den Araba, a lawyer. He be Christian wey dem know am say he dey worship for de Calvary Methodist Church for Adabraka insyd Accra. Na he enjoy football den playing of Tennis. Due to ein love for sports especially football, he bi supporter den a major shareholder insyd de football club, de Accra Hearts of Oak S.C.

## Death den state funeral
Amissah-Arthur die on 29 June 2018 for de 37 Military Hospital after dem reported say he collapse for de Air Force Gym during ein routine morning workout session. A state funeral, attend by several dignitaries, wey hold am for him on 27 July 2018 for de Accra International Conference Centre after which ein body, dem accompany am by a military cortège, wey convey am to de new Military Cemetery for Burma Camp for interment amid de sounding of de Last Post by army buglers den a 19-gun salute.

## Legacy den memorial
De Ghanaian government rename de Moree Senior High School as Amissah-Arthur Senior High School, Moree to honour ein memory. A learning centre, wey dey consist of a library den ICT complex, wey edey Ohawu insyd de Volta Region wey dem name am for ein honour. On de occasion for de first anniversary after ein death, ein family sponsor de establishment of a doctoral fellowship den research chair for de Department of Economics for de University of Ghana.

## San see

* List of Mahama government ministers
* National Democratic Congress

## References


## External links